مامت سابتنا للشغل ١١ ساعة بالنهار من وانا ٤ ابتدائي وكنت الكبيرة وخواتي واحدة ٤ سنين وواحدة سنة ونص ، مرت عليا فترة صعبة ومراهقتي كانت صعبةوانا ب٦ ابتدائي كنت بحضن اختي الوسطانية وببوسها كانها شاب دلوقتي عمري ٢٠ وعلاقتنا زي الفل بس كل ما بفتكر بقرف من نفسي وبعاتب ماما عشان لسا بتشتغل *هي مش فاكرة
يا سيدتي، لذلك تكون أحد مراحل التعافي إدراك دوافع الطرف المسيء، وبنؤكد إنها لا تُسقط مسئوليته ولكن تجعلنا نراه بشكل آخر. وأكدت أكثر من مرة أن ميول ونزعات المراهق غير منضبطة بسبب تشوشه النفسي والهرموني، وخليكي مستعدة للاعتراف بالإساءة والتعويض عنها بقدر المحدودية، إذا كان حصلت إساءة أصلاً لأن مش كل فعل مسيء بيحدث إساءة، ممكن تكون هي مش مدية الأمر الحجم ده. أحد المترددين على العيادة ذكر إنه تعرض للاعتداء الجنسي الكامل من قريب له أكثر من مرة، ولما سألته: ده معناه ايه بالنسبة لك؟ قال لي: كان لعب عيال وعدى. صحيح ممكن يكون بينكر، بس فعلاً ممكن يكون معتبر كدة، وبناءً عليه أنا عديته أنا كمان، وإن كنت لم أسقطه من وعيي.